CELEX: 62019CA0721
Language: hr
Date: 2021-09-02 00:00:00
Title: Predmet C-721/19 i C-722/19: Presuda Suda (peto vijeće) od 2. rujna 2021. (zahtjevi za prethodnu odluku koje je uputio Consiglio di Stato – Italija) – Sisal SpA (C-721/19), Stanleybet Malta Ltd (C-722/19), Magellan Robotech Ltd (C-722/19)/Agenzia delle Dogane e dei Monopoli, Ministero dell'Economia i delle Finanze („Zahtjev za prethodnu odluku – Članci 49. i 56. UFEU-a – Slobodno pružanje usluga – Ograničenja – Direktiva 2014/23/EU – Postupci dodjele ugovora o koncesiji – Članak 43. – Značajne izmjene – Instant lutrija – Nacionalni propis koji predviđa obnovu koncesije bez novog postupka javne nabave – Direktiva 89/665/EEZ – Članak 1. stavak 3. – Pravni interes”)

25.10.2021   
            
            
               HR
            
            
               Službeni list Europske unije
            
            
               C 431/20
            
         
      Presuda Suda (peto vijeće) od 2. rujna 2021. (zahtjevi za prethodnu odluku koje je uputio Consiglio di Stato – Italija) – Sisal SpA (C-721/19), Stanleybet Malta Ltd (C-722/19), Magellan Robotech Ltd (C-722/19)/Agenzia delle Dogane e dei Monopoli, Ministero dell'Economia i delle Finanze
      (Predmet C-721/19 i C-722/19) (1)
      
      („Zahtjev za prethodnu odluku - Članci 49. i 56. UFEU-a - Slobodno pružanje usluga - Ograničenja - Direktiva 2014/23/EU - Postupci dodjele ugovora o koncesiji - Članak 43. - Značajne izmjene - Instant lutrija - Nacionalni propis koji predviđa obnovu koncesije bez novog postupka javne nabave - Direktiva 89/665/EEZ - Članak 1. stavak 3. - Pravni interes”)
      (2021/C 431/19)
      Jezik postupka: talijanski
      
         Sud koji je uputio zahtjev
      
      Consiglio di Stato
      
         Stranke glavnog postupka
      
      
         Tužitelji: Sisal SpA (C-721/19), Stanleybet Malta Ltd (C-722/19), Magellan Robotech Ltd (C-722/19)
      
         Tuženici: Agenzia delle Dogane e dei Monopoli, Ministero dell'Economia e delle Finanze Predmet
      
         uz sudjelovanje: Lotterie Nazionali Srl, Lottomatica Holding Srl, prije Lottomatica SpA (C-722/19),
      
         Izreka
      
      
                  1.
               
               
                  Pravo Unije, a osobito članak 43. stavak 1. točku (a) Direktive 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji, treba tumačiti na način da mu se ne protivi nacionalni propis kojim se određuje obnova ugovora o koncesiji bez novog postupka dodjele koncesije, u uvjetima u kojima je taj ugovor dodijeljen samo jednom koncesionaru, dok se mjerodavnim nacionalnim pravom predviđa da se takva koncesija načelno mora dodijeliti više gospodarskih subjekata, a najviše četirima, kada taj nacionalni propis predstavlja provedbu odredbe sadržane u prvotnom ugovoru o koncesiji koja predviđa opciju takve obnove.
               
            
                  2.
               
               
                  Pravo Unije, a osobito članak 43. stavak 1. točku (e) Direktive 2014/23, treba tumačiti na način da mu se ne protivi nacionalni propis kojim se predviđa, s jedne strane, da će se o obnovi koncesije odlučiti dvije godine prije njezina isteka i, s druge strane, izmjena načina plaćanja financijske naknade koju treba platiti koncesionar, kako je predviđeno u prvotnom ugovoru o koncesiji kako bi se državi jamčili novi i značajni proračunski prihodi, kada takva izmjena nije značajna u smislu članka 43. stavka 4. te direktive.
               
            
                  3.
               
               
                  Članak 43. stavak 4. Direktive 2014/23 i članak 1. stavak 3. Direktive Vijeća 89/665/EEZ od 21. prosinca 1989. o usklađivanju zakona i drugih propisa u odnosu na primjenu postupaka kontrole na sklapanje ugovora o javnoj nabavi robe i javnim radovima, kako je izmijenjena Direktivom 2014/23 treba tumačiti na način da gospodarski subjekt može podnijeti tužbu protiv odluke o obnovi koncesije zato što su uvjeti za izvršenje prvotnog ugovora o koncesiji bili značajno izmijenjeni, iako nije sudjelovao u prvotnom postupku dodjele te koncesije, pod uvjetom da u trenutku kada se obnova koncesije treba odviti on opravda interes da mu se dodijeli takva koncesija.
               
            
         (1)  SL C 432, 23. 12. 2019.